《寿祁道民年伯七十一》
明代·洪穆霁

岁星南望亘长虹，大隐真人驾玉骢。瑶草传书来杲日，黄花开宴傲秋风。

夜寒人醉鸠为杖，江远天空剑是龙。绕膝芝兰斜北斗，舞衣群拥白头翁。

作者简介：洪穆霁，字药倩，号雪堂，又号硕果老人。东莞人。信孙。明唐王隆武元年（一六四五）举人，桂王时官至工部主事。国亡不仕。清陈伯陶编《胜朝粤东遗民录》卷二有传。